РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/182-21

10. мај 2021. године

Б е о г р а д

З А П И С Н И К

37. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 10. МАЈА 2021. ГОДИНЕ

Седница је почела у 12.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Виолета Оцокољић, Лука Кебара, Вук Мирчетић, Угљеша Мрдић, Илија Матејић, Оља Петровић, Миленко Јованов, Жељко Томић, Дубравка Краљ и Тома Фила.

Седници су присуствовали и: Арпад Фремонд, заменик члана Одбора Балинта Пастора и Ђорђе Тодоровић, заменик члана Одбора Милене Поповић.

Седници нису присуствовали чланови Одбора: Јован Палалић, Марија Јевђић и Ђуро Перић, нити њихови заменици.

Седници Одбора су присуствовали: из Министарства културе и информисања Радован Јокић, в.д. помоћника министра; из Министарства државне управе и локалне самоуправе државни секретари Маја Мачугић Пузић и Татјана Чабак; из Министарства привреде Александар Старчевић, в.д. помоћника министра, Никола Мирковић, начелник Одељења за хармонизацију, кретање робе и именовање и надзор, Миле Митровић, шеф Одсека за хармонизацију техничких прописа, именовање и надзор и Александра Јовановић, руководилац Групе за кретање робе и сарадњу са међународним организацијама и пројекте и из Министарства за рад, запошљавање, борачка и социјална питања Зоран Антић, државни секретар и Сања Гаврановић, виши саветник.

На предлог председника Одбора, Одбор је једногласно (12 гласова за) одлучио да допуни предложени дневни ред са тачком „11. Доношење одлуке о организовању другог јавног слушања на тему „Промене Устава Републике Србије у области правосуђа“ и тачком „12. Доношење одлуке о организовању трећег јавног слушања на тему „Промене Устава Републике Србије у области правосуђа“.

На предлог председника, Одбор је једногласно (12 гласова за) усвојио у целини следећи

Д н е в н и р е д:

- Усвајање записника 35. седнице Одбора

1. Разматрање Предлога закона о изменама и допунама Закона о запошљавању и осигурању за случај незапослености, који је поднела Влада (број 011-729/21 од 23. априла 2021. године), у начелу;

2. Разматрање Предлога закона о техничким захтевима за производе и оцењивању усаглашености, који је поднела Влада (број 011-728/21 од 23. априла 2021. године), у начелу;

3. Разматрање Предлога закона о изменама и допунама Закона о печату државних и других органа, који је поднела Влада (број 011-698/21 од 19. априла 2021. године), у начелу;

4. Разматрање Предлога закона о изменама и допунама Закона о уговорима о превозу у железничком саобраћају, који је поднела Влада (број 011-692/21 од 19. априла 2021. године), у начелу;

5. Разматрање Предлога закона о изменама и допунама Закона о оснивању Музеја жртава геноцида, који је поднела Влада (број 011-691/21 од 16. априла 2021. године), у начелу;

6. Разматрање Предлога закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде, који је поднела Влада (број 011-730/21 од 23. априла 2021. године);

7. Разматрање Предлога закона о потврђивању Уговора између Републике Србије и Републике Аргентине о изручењу, који је поднела Влада (број 011-689/21 од 16. априла 2021. године);

8. Разматрање Предлога закона о потврђивању Уговора између Републике Србије и Републике Аргентине о узајамној правној помоћи у кривичним стварима, који је поднела Влада (број 011-688/21 од 16. априла 2021. године);

9. Разматрање Предлога закона о потврђивању Уговора између Републике Србије и Републике Белорусије о изручењу, који је поднела Влада (број 011-687/21 од 16. априла 2021. године);

10. Разматрање Предлога закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција, који је поднела Влада (број 011-686/21 од 16. априла 2021. године);

11. Доношење одлуке о организовању другог јавног слушања на тему „Промене Устава Републике Србије у области правосуђа“;

12. Доношење одлуке о организовању трећег јавног слушања на тему „Промене Устава Републике Србије у области правосуђа“.

Пре одлучивања о тачкама дневног реда, Одбор је усвојио записник 35. седнице Одбора (11 гласова за).

**Прва тачка дневног реда:** Разматрање Предлога закона о изменама и допунама Закона о запошљавању и осигурању за случај незапослености, који је поднела Влада (број 011-729/21 од 23. априла 2021. године), у начелу

Одбор је размотрио Предлог закона о изменама и допунама Закона о запошљавању и осигурању за случај незапослености , који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о техничким захтевима за производе и оцењивању усаглашености, који је поднела Влада (број 011-728/21 од 23. априла 2021. године), у начелу

Одбор је размотрио Предлог закона о техничким захтевима за производе и оцењивању усаглашености, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о изменама и допунама Закона о печату државних и других органа, који је поднела Влада (број 011-698/21 од 19. априла 2021. године), у начелу

Одбор је размотрио Предлог закона о изменама и допунама Закона о печату државних и других органа, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање Предлога закона о изменама и допунама Закона о уговорима о превозу у железничком саобраћају, који је поднела Влада (број 011-692/21 од 19. априла 2021. године), у начелу

Одбор је размотрио Предлог закона о изменама и допунама Закона о уговорима о превозу у железничком саобраћају, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Пета тачка дневног реда:** Разматрање Предлога закона о изменама и допунама Закона о оснивању Музеја жртава геноцида, који је поднела Влада (број 011-691/21 од 16. априла 2021. године), у начелу

Одбор је размотрио Предлог закона о изменама и допунама Закона о оснивању Музеја жртава геноцида, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Шеста тачка дневног реда:** Разматрање Предлога закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде, који је поднела Влада (број 011-730/21 од 23. априла 2021. године)

Одбор је размотрио Предлог закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Седма тачка дневног реда:** Разматрање Предлога закона о потврђивању Уговора између Републике Србије и Републике Аргентине о изручењу, који је поднела Влада (број 011-689/21 од 16. априла 2021. године)

Одбор је размотрио Предлог закона о потврђивању Уговора између Републике Србије и Републике Аргентине о изручењу, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Осма тачка дневног реда:** Разматрање Предлога закона о потврђивању Уговора између Републике Србије и Републике Аргентине о узајамној правној помоћи у кривичним стварима, који је поднела Влада (број 011-688/21 од 16. априла 2021. године)

Одбор је размотрио Предлог закона о потврђивању Уговора између Републике Србије и Републике Аргентине о узајамној правној помоћи у кривичним стварима, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Девета тачка дневног реда:** Разматрање Предлога закона о потврђивању Уговора између Републике Србије и Републике Белорусије о изручењу, који је поднела Влада (број 011-687/21 од 16. априла 2021. године)

Одбор је размотрио Предлог закона о потврђивању Уговора између Републике Србије и Републике Белорусије о изручењу, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Десета тачка дневног реда:**  Разматрање Предлога закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција, који је поднела Влада (број 011-686/21 од 16. априла 2021. године)

Одбор је размотрио Предлог закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Једанаеста тачка дневног реда:** Доношење одлуке о организовању Другог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (14 гласова за) одлучио да Одбор у среду, 19. маја, са почетком у 12,00 часова, у Дому Народне скупштине, у Малој сали, организује Друго јавно слушање на тему: „Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић и министра правде Мају Поповић; представнике стручне јавности, и то: представнике Катедре за јавно право, Катедре за теорију, социологију и филозофију права, Катедре за теорију државе и права, филозофију права и социологију права, Катедре за јавноправне науке, Катедре за правнотеоријске науке и Катедре за теорију државе и права са државних правних факултета у Београду, Новом Саду, Нишу и Крагујевцу, представника Института за упоредно право и представника Института за међународну политику и привреду; председника и судијее Апелационог суда у Београду; Апелационог јавног тужилоца и заменике Апелационог јавног тужиоца у Београду, представнике адвокатских комора Србије, Војводине и Београда; проф. др Владана Петрова, судију Уставног суда Републике Србије и члана Венецијанске комисије за Србију; Ненада Вујића, директора Правосудне академије; Мају Прелић Симовић, заменика директора Правосудне академије и заменика члана Венецијанске комисије за Србију; представнике међународних организација: Делегације Европске уније у Србији, ОЕБС-а и Савета Европе , амбасадоре земаља чланица Европске уније, Сједињених Америчких Држава и Канаде и друге заинтересоване за учешће.

**Дванаеста тачка дневног реда:** Доношење одлуке о организовању Трећег јавног слушања на тему: „Промене Устава Републике Србије у области правосуђа“

На предлог председника, Одбор је једногласно (14 гласова за) одлучио да Одбор у понедељак, 24. маја, са почетком у 12,00 часова, у Дому Народне скупштине, у Малој сали, организује треће јавно слушање на тему: „Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић и министра правде Мају Поповић; представнике цивилног друштва: ЈУКОМ-а, Београдског центра за људска права, Националног конвента о Европској унији и Фондације Тамаре Јурић; проф. др Владана Петрова, судију Уставног суда Републике Србије и члана Венецијанске комисије за Србију; Ненада Вујића, директора Правосудне академије; Мају Прелић Симовић, заменика директора Правосудне академије и заменика члана Венецијанске комисије за Србију; представнике међународних организација: Делегације Европске уније у Србији, ОЕБС-а и Савета Европе; амбасадоре земаља чланица Европске уније, Сједињених Америчких Држава и Канаде и друге заинтересоване за учешће.

Седница је завршена у 12,15 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић